# data[].attributes.headline
Kotitehtävä: Koulun ja kirjaston yhteistyö

# data[].attributes.subject
Kotitehtävä: Koulun ja kirjaston yhteistyö

# data[].attributes.body
Millaisia haasteita tai kehittämiskohtia on oman koulusi ja yleisen kirjaston yhteistyössä? Valitse yksi haaste ja pohtikaa siihen ratkaisua yhdessä kirjastolaisten kanssa. Jos yhteistyö on jo erittäin hyvää ellei täydellistä, valitse siitä yksi erittäin onnistunut toimintamuoto ja esittele se.

# data[].attributes.attachment_link.description
Yhteistyön mallipohjien tavoitteena on tehdä kirjaston ja eri-ikäisten opetuksesta vastaavien tahojen välisestä yhteistyöstä tasa-arvoista ja vaikuttavaa eri puolilla Suomea.

# data[].attributes.body
Tutustu kirjaston ja peruskoulun yhteistyömallin erilaisiin yhteistyömuotoihin. (Sjk Erten sivuilla) Mitkä yhteistyömuodot vaikuttavat erityisen toimivilta ja miksi?

# data[].attributes.body
Erten sivuilla konkreettisia ehdotuksia eri moduuleihin:

Opastettu vierailu lähikirjastoon (ÄI1)

Kirjavinkkaus (ÄI4)

Mediapaja kirjastossa (ÄI5)

Kirjaston sanataideohjaajan vetämä sanataidetyöpaja (ÄI6)

Lukupiiri (ÄI3, ÄI8 tai ÄI7 tai valinn. opinnot)

# data[].attributes.body
Tutustu kirjaston ja lukion yhteistyömallin erilaisiin yhteistyömuotoihin. (Sjk Erten sivuilla) Mitkä yhteistyömuodot vaikuttavat erityisen toimivilta ja miksi?

# data[].attributes.body
Koulumme käy kirjastossa lukion kurssien aikana etenkin tiedonhaun koulutuksessa. Tutustumme kirjastoon samalla esittelykierroksen avulla. Kirjastopedagogi esittelee ja pitää tiedonhaun peruskoulutuksen. Hän myös vierailee koulussamme pyynnöstämme ja esittelee eri kursseille sopivia luettavia kirjoja. Kirjavinkkaus siis toimii hyvin. Kirjastossa myös toinen pedagogi esittelee kirjaston eri osastoja ja käyttömahdollisuuksia. Terttu Simonen Lahdesta

# data[].attributes.body
Hämeenlinnan NYKissä meillä toimii kirjastoyhteistyö todella hyvin. Tuoreita esimerkkejä:

Kirjasto on tullut pitämään kirjavinkkauksia sekä kaseille (genret: kauhu, jännitys, seikkailu) että yseille (elämäkerrat). Kirjastovirkailija on tullut vinkkaamaan luokkaan kirjoja, joita etukäteen on tilattu muista kirjastoista tänne.

Kirjastoon on tehty oppilaita varten valmiiksi vinkkauspöydät, joille henkilökunta on koonnut paitsi vinkkaamiaan kirjoja, myös muita samaan genreen/aihealueeseen kuuluvia kirjoja näytille. Nopeuttaa ja helpottaa oppilaan valintaa, kun tarjonta on houkuttelevasti esillä. Lisäksi mahdollisuuksien mukaan vinkattavista kirjoista on hankittu paikalle myös selkoversioita niitä varten, jotka näitä tarvitsevat.

Reetta Titoff

# data[].attributes.body
Tutustu kirjaston ja ammattikoulun yhteistyömallin erilaisiin yhteistyömuotoihin. (Sjk Erten sivuilla) Mitkä yhteistyömuodot vaikuttavat erityisen toimivilta ja miksi?

# data[].attributes.body
Kirjastoyhteistyö Tampereella on vilkasta. Yhdessä on luotu suunnitelma, mitä yhteistyöhön kuuluu milläkin vuosiluokalla. Me lukututoropettajat olemme suunnitelleet lukukaaren (1.-9. luokille), joka sisältää myös kirjastoyhteistyön. Kirjasto lähettää yhteistyökirjeitä, jotta kaikki olisivat tietoisia siitä, mihin on mahdollisuus osallistua. Pirkanmaan lukudiplomi on osa kirjastoyhteistyötä. Kirjasto järjestää tilaisuuksia, joissa vinkataan kirjoja lapsille tai nuorille. Kirjavinkkarin voi myös tilata koululle. Pääkirjaston yhteydessä toimii kirjasarjalainaamo, josta opettaja voi tilata tietylle jaksolle saman kirjan koko luokalle tai lukupiirikirjat (4 samaa kirjaa ja paketti koko luokalle). Opettaja voi itse valita kirjat tai pyytää apua kirjasarjalainaamon työntekijältä. Joidenkin koulujen yhteydessä on kaupunginkirjaston toimipiste. Näillä kouluilla yhteistyö on hyvin vilkasta. Kirjastoauto kulkee säännöllisesti kouluilla, joilta olisi pidempi matka kirjastoon.

# data[].attributes.headline
Kotitehtävä: Koulun ja kirjaston yhteistyö

# data[].attributes.subject
Kotitehtävä: Koulun ja kirjaston yhteistyö

# data[].attributes.body
Meillä on koulun ja kirjaston yhteistyö toiminut erittäin hyvin. Lukion ensimmäisen vuoden opiskelijat käyvät ensimmäisen ja toisen jakson aikana kirjastossa tiedonhakutunnilla. Kyseinen tunti on kirjaston henkilökunnan tarjoama. Kirjastolta tullaan myös tarvittaessa pitämään ryhmillemme kirjavinkkauksia.

Heidi Mankinen

# data[].attributes.body
Meillä on haasteina kasvanut etäisyys ja aikataulujen yhteen sovittaminen. Ratkaisuja ovat kirjastoauton ja etäkirjavinkkausten hyödyntäminen. Lainaan usein itse koulun kirjastokortilla oppilaille kirjoja.

# data[].attributes.body
Järvenpäässä kirjaston kanssa on helppo tehdä yhteistyötä. Kirjastoon on helppo mennä ryhmän kanssa ja virkailijat auttavat auliisti. Kirjasto myös toimittaa kouluun kirja paketteja opettajan pyynnöstä. Kirjasto on tehnyt myös kouluvierailuja

# data[].attributes.headline
Suuren lukion ja lähikirjaston yhteistyön haasteet

# data[].attributes.subject
Suuren lukion ja lähikirjaston yhteistyön haasteet

# data[].attributes.body
Keskustelimme kirjaston nuorten osaston vastaavan kanssa siitä, miten saisimme tiivistettyä yhteistyötämme. Esiin nousi kolme meistä äikän opettajista lähtöisin olevaa ideaa, joihin kaikkiin liittyy myös rajoitteita:

1.) Luokkasarjojen hankkiminen lukiolaisille. Idea on hyvä ja kannatettava, mutta ryhmäkoot ovat isoja ja kirjaston budjetti pieni. Harkitsemme, onko hankinta hintansa väärti, koska aina menee 5-6 rinnakkaisryhmää, joten kaikki eivät kuitenkaan saa luettavakseen samaa.

2.) Äikän OPS on niin täynnä, ettemme raaski antaa kokonaista tuntia kirjaston kirjavinkkaukselle, vaikka se arvokasta olisikin. Ratkaisuksi ehdotimme, että kirjaston edustaja tekisi noin 10 minuutin mittaisia vinkkausvideoita opintojaksoihin sopivien teemojen kirjoista. Kirjaston edustajalta saattaisi liietä työaikaa työhön kesällä, joten yhteistyömuoto saattaa toteutua ensi lukuvuonna.

3.) Opintojaksojen teemoihin sopivien kirjojen esille laittaminen erillisiin hyllyihin tai ständeihin kirjastoon samalla tavoin kuin koulumme omassa kirjastossa on (esim. ”Kirjoja kulttuureista ja niiden kohtaamisista - luettavaa ”äi2-3-opintojaksoon”). Kirjastossa ei ole tilaa erillisille esittelyhyllyille, ja vähän epäselväksi jäi myös, olisiko kirjastolla henkilöresurssia vaihtaa kirjoja hyllyihin, vaikka tilaa olisikin.

# data[].attributes.headline
Kotitehtävä: Koulun ja kirjaston yhteistyö/Hanna-Kaisa Lahti

# data[].attributes.subject
Kotitehtävä: Koulun ja kirjaston yhteistyö/Hanna-Kaisa Lahti

# data[].attributes.body
Meillä pienessä koulussa Sysmän kunnassa Päijät-Hämeessä yhteistyö kirjaston kanssa on sujunut aika hyvin. Yläkoulun alussa olen vienyt oppilaat tiedonhakukoulutukseen ja olemme opetelleet kirjaston luokitusjärjestelmän ja verkkokirjaston käytön. Jos ei ole vielä silloin kirjastokorttia, se on hankittu yhdessä.

Kirjasto on pienen kävelymatkan päässä ja käymme säännöllisesti lainaamassa kirjoja, esim. 7. luokalla nuortenkirjoja, 8.luokalla genrekirjoja ja 9.luokalla kotimaisia romaaneja.

Saan kirjaston johtajan kautta pyydettyä tiettyä kirjaa koko luokalle ja lainaan ne sitten yhteisökortilla koululle. Myös kirjavinkkauksia saa pyydettäessä.

Nyt kirjastoon on palkattu uusi miesvirkailija, joka on etenkin pojille hyvä esimerkki lukijana. Hän osaa ottaa nuoret hyvin huomioon, mikä on erittäin hyvä asia. Myös muu henkilökunta on mukavaa ja ystävällistä.

# data[].attributes.body
Kirjaston väki käy vinkkaamassa meille kirjoja. Teemme lukiossa kerran viikossa ilmestyvää lehteä ja julkaisemme lehdessä lukemisvinkkejä jouluksi ja kesäksi ja aina välillä muutenkin.

# data[].attributes.headline
KOTITEHTÄVÄ: Koulun ja kirjaston yhteistyö/Virpi ja Riikka, Helsinki, lukio

# data[].attributes.subject
KOTITEHTÄVÄ: Koulun ja kirjaston yhteistyö/Virpi ja Riikka, Helsinki, lukio

# data[].attributes.body
Tällä hetkellä yhteistyö kirjastojen kanssa on hyvin vähissä ja jopa olematon, sillä lähikirjastojen resurssit eivät riitä esim. kirjavinkkauksen antamiseen lukiolaisille tai muiden kirjavierailujen järjestämiseen. Toivon mukaan tulevaisuus on sen suhteen valoisampi!

# data[].attributes.body
Kaupunkimme koulut (tai niiden edustajat) kutsutaan kirjastolle koulun ja kirjaston välisiin tapaamisiin vähintään kerran vuodessa. Näiden tapaamisten tarkoituksena on kehittää koulujen ja kirjaston yhteistyötä. Mahdollisuus vaikuttamiseen, ideointiin sekä kehittämiseen on siis olemassa. Saamme myös säännöllisesti sähköpostia ajankohtaisista tapahtumista kirjastossa. Meillä on mahdollisuus saada kouluille kirjastokortti, jolla opettaja voi lainata ryhmälleen aineistoa. Olen vienyt opetusryhmät vähintään kerran lukuvuodessa kirjastoon, josta lainaamme aineistoa. Paikalla on aina ollut henkilökuntaa auttamassa kirjastokorttien hankinnassa sekä aineistojen etsimisessä. Kouluille on mahdollisuus saada kirjavinkkausta tai voimme itse mennä kirjastolle sitä kuulemaan. Aiheen voi myös itse toivoa kokkikirjoista runoteoksiin sekä luokkatasokohtaisesti. Edellisessä työpaikassani kirjasto oli suunnitellut tiedonhakutehtäviä ja sekä piti tiedonhakuopetusta seitsemäsluokkalaisille sekä lukiolaisille. Meillä on siis mahdollisuudet hyvään yhteistyöhön kaupunkimme kirjaston kanssa ja siellä kuunnellaan herkästi kehitysideoitamme. On opettajan jaksamisesta ja aikaresursseista kiinni, millaista yhteistyötä kirjaston kanssa milloinkin pystyy tekemään.

# data[].attributes.body
Merja Mäenpää

Turun Lyseon koulu, Runosmäen yksikkö

Koulumme läheisyydessä, noin 5 minuutin kävelymatkan päässä, sijaitsee alueen uusi lähikirjasto. Runosmäen kirjaston väki on tänä syksynä kutsunut kaikki koulumme 7. ja 8. luokat Kirjastomessuille tutustumaan kirjastoon. Olen jo käynyt näiden luokkien kanssa messuilla, ja käynnit ovat olleet onnistuneita. Kirjaston henkilökunta on suunnitellut erilaisia tehtäväpisteitä kirjastoon: mm. black out poetry-, genre- ja sarjakuvapisteet, ” kirjoita lyhyt tarina post it -lapulle” -piste, tietovisa näytillä olevista tietokirjoista jne. Samalla oppilaiden on ollut mahdollista hankkia kirjastokortit, jos heillä ei ole niitä entuudestaan tai jos kirjastokortti on kadonnut. Samalla käynnillä olen myös kehottanut oppilaita lainaamaan itseään kiinnostavan kirjan, jonka ajattelivat pystyvänsä lukemaan loppuun asti. Kirjaston väki oli myös hankkinut erilliseen hyllyyn suosittelemiaan kirjoja.

Kahdeksannen luokan oppilaat saivat ihan äidinkielen koulutehtäväksikin lainata tuolla käynnillä kirjastosta itseään kiinnostavan kirjan, jonka siis ajattelisivat pystyvänsä lukemaan loppuun asti. Osa oppilaista haki kirjoja lastenosastolta, mutta se sallittiin, kunhan vain lukisivat kokonaisen teoksen! Tästä käynnistä neljän viikon päästä oppilas saa osoittaa lukeneensa kirjan vastaamalla monisteen kysymyksiin, jotka aion suunnitella helpoiksi ja sellaisiksi, että sopivat kirjaan kuin kirjaan. Tämä tehdään kaksoistunnin alussa, ja jälkimmäisellä tunnilla kävelemme kirjastoon palauttamaan kirjat ja mahdollisesti lainaamaan uudet.

Jatkoakin suunnittelimme kirjaston väen kanssa. Kirjastokäynneistä aiotaan tehdä säännöllisiä, ja kun esimerkiksi käsittelen kahdeksannella luokalla genrejä, on kirjaston henkilökunta luvannut koota hyvän kokoelman kirjoja oppilaiden lainattavaksi, kunhan vain sovimme riittävän ajoissa, milloin tulisimme lainaamaan kirjoja.

Mainittakoon lopuksi vielä, että Elämyspolkuun kuuluva Kirjavinkkaus (7.-luokkalaisille) Turun kaupungin pääkirjastossa on osoittautunut oikein innostavaksi tilaisuudeksi. Kirjavinkkausten yhteydessä on ollut mahdollista lainata juuri esittelyssä olleita kirjoja, mutta myös muita kiinnostavia kirjoja. Nämä vinkkaukset ovat osoittautuneet todella innostaviksi, koska kirjavinkkaaja on suunnitellut esitykset elämyksellisiksi.

# data[].attributes.body
Meillä Seinäjoella koulun ja kirjaston yhteistyö sujuu hyvin. Erityisesti genrevinkkaukset kaseille sekä seiskojen tiedonhakumysteeri ovat olleet antoisia ja mieluisia. Lähikirjastomme (Ylistaro) pohtii joustavasti uusia tapoja yhteistyöhön. Viime vuonna saimme mahtavia vinkkejä ysien kirjallisuustutkielmaa varten. Koulukirjastokortti toimii hyvin; vaikka seiskalla yritetäänkin panostaa siihen, että kaikilla olisi oma kortti, kasille tultaessa osan kortti on kadonnut, ja muutenkin koulun kortilla lainaaminen on hyvä vaihtoehto koulussa luettavien kirjojen kohdalla.

# data[].attributes.headline
Kotitehtävä / Yläkoulun ja kirjaston yhteistyö / Anne Eskola

# data[].attributes.subject
Kotitehtävä / Yläkoulun ja kirjaston yhteistyö / Anne Eskola

# data[].attributes.body
Olen tyytyväinen yhteistyöhön kirjaston kanssa. Kirjastossa on muun muassa hyvin varattavissa kouluille luokkasarjoja ja asiantuntevat kirjavinkkaajat käyvät koululla. Haluan kuitenkin erityisesti nostaa esille 7.-luokkalaisille järjestetyn tiedonhaun pakopelin, joka on osa kunnan kulttuuripolun ohjelmaa. Kulttuuripolulla on suunniteltu jokaiselle peruskoulun luokka-asteelle jokin kulttuurivierailu ja aika monta kertaa niissä on kirjasto järjestäjänä.

Tiedonhaun pakopeli on kirjaston väen suunnittelema noin tunnin kestävä ryhmätyö/pakopeli kirjastossa. Pelissä oppilaat jaetaan ryhmiin, jotka kilpailevat keskenään siitä, kuka ratkaisee pelin ensimmäisenä. Pelissä tehdään tehtäviä ja ratkotaan ongelmia (tiedonhakua, aakkostusta, koodeja) ja näin samalla kirjaston aineistot, tilat ja luokitusjärjestelmät tulevat mukavalla tavalla esitellyiksi. Tiedonhaun peli sopii hienosti 7. luokan äidinkielen opetussuunnitelmaan ja on kiinnostava tapa tutustua kirjastoon.

# data[].attributes.body
Kotitehtävä: Koulun ja kirjaston yhteistyö

Juuassa kirjasto sijaitsee aivan koulukeskuksen naapurissa ja yhteistyö koulun ja kirjaston välillä on joustavaa ja mutkatonta.

Tutustuin tätä tehtävää varten Vaara-kirjastojen (= kaikki Pohjois-Karjalan kirjastot) Kirjastopolkuun. Kirjastopolulla on joka toiselle kouluvuodelle (1., 3., 5., 7. ja 9. kouluvuosi) järjestettyä ohjelmaa kirjaston puolesta, esimerkiksi kirjavinkkausta, kirjastomysteeri jne. Esikouluikäisille lähetetään kotiin kirje, jossa kerrotaan lukemisen tärkeydestä ja kannustetaan hankkimaan lapselle oma kirjastokortti jo ennen koulun alkua.

Erityisen toimivaksi on havaittu seiskoille yhteinen, ohjattu kirjastokäynti heti yläkoulun alussa. Käynnillä kerrataan lyhyesti kirjaston toimintaa ja varmistetaan, että kaikilla todella on kirjastokortti. Tällä ensimmäisellä käyntikerralla on mahdollista saada kadonneen tai rikkoutuneen kortin tilalle uusi kortti ilmaiseksi.

# data[].attributes.body
Yhteistyötä kirjaston kanssa tekevät koulussamme lähinnä äidinkielen opettaja ja TUVA-ryhmien opettajat. Kirjaston henkilöstö on erittäin palvelualtista ja toiveisiimme halutaan vastata.

On hienoa, miten kirjastossa mietitään jo erilaisia tapahtumia (esim. Bookface-kuvien ottaminen, mediataitoviikko) suunnitellessa, että sinne voisi tulla peruskoululaisten lisäksi myös toisen asteen opiskelijoita. Sekä ammattiopistosta että lukiolta on kirjastoon viiden minuutin kävelymatka, joten kirjasto on helposti saavutettavissa. Kirjaston lehtisalia hyödynnetään, samoin Musapysäkkiä ja lautapelien pelaamiseen tarkoitettua Olkkari-tilaa. Useimmilla nuorilla ei ole kirjastokorttia ja siihen voitaisiinkin kannustaa jatkossa.

# data[].attributes.headline
Kotitehtävä kirjastoyhteistyöstä: Suomen Diakoniaopisto ja Kallion kirjasto/ Päivi Worku

# data[].attributes.subject
Kotitehtävä kirjastoyhteistyöstä: Suomen Diakoniaopisto ja Kallion kirjasto/ Päivi Worku

# data[].attributes.body
Suomen Diakoniaopiston Helsingin kampus ja Kallion kirjasto ovat jo joitakin vuosia pyörittäneet yhdessä Lukudiplomi-valinnaiskurssia eri ammatillisten alojen opiskelijoille. Kurssi pyörii non stop -kurssina verkossa. Verkkotapaamisissa on paikalla kirjaston työntekijä ja/ tai SDO:n opettaja.

Lisäksi Kallion kirjasto ottaa vastaan SDO:n opiskelijaryhmiä ja räätälöi loistavia alakohtaisia kirjavinkkauksia. Välillä kirjaston väki tuo lainattavaa koulun aulaan opiskelijakahvien yhteyteen.

# data[].attributes.headline
Kotitehtävä: Kirjaston ja koulun yhteistyö, toinen aste, ammatillinen koulutus, Anu Heltimoinen

# data[].attributes.subject
Kotitehtävä: Kirjaston ja koulun yhteistyö, toinen aste, ammatillinen koulutus, Anu Heltimoinen

# data[].attributes.body
Kirjaston kanssa yhteistyö sujuu hyvin. Huomenna olen menossa sote-alan ryhmän kanssa vierailulle kirjastoon, teemana on sadut ja selkokirjat. Etukäteen sovittiin ja vähän yhdessä suunniteltiin vierailun sisältöä. Ja sain esittää toiveita. Kirjaston vastuuhenkilö oli todella innostunut aiheesta. Hän lähetti minulle todella hyvän tehtävän jatkotyöskentelyä varten (ilman, että asiasta oli mitään sovittu).

Ongelmia aiheuttavat yleensä aikataulujen sovittelu. Esimerkiksi itselleni tuli todella viime tingassa muutos lukujärjestykseen eikä kirjastohenkilökunnankaan työvuorot aina taivu meidän lukkareihin.

# data[].attributes.headline
Kotitehtävä: Kirjaston ja koulun yhteistyö, peruskoulu. Sydän-Laukaan koulu/Sanna Nummelin

# data[].attributes.subject
Kotitehtävä: Kirjaston ja koulun yhteistyö, peruskoulu. Sydän-Laukaan koulu/Sanna Nummelin

# data[].attributes.body
Meillä yhteistyö kirjaston kanssa toimii erittäin hyvin. Toiminta on aktiivista ja monipuolista: Kaikkien luokkien kanssa käymme kirjastossa ainakin 3-4 kertaa lukuvuodessa. Kirjasto järjestää 7.-luokkalaisille Seppo-pelialustalla kirjastoon tutustumisen ja kirjastokortin käytön opastuksen kirjaston verkkosivuilla. Kirjasto järjestää kirjavinkkauksia pyynnöstämme. Koulullamme on kirjaston valitsemia kirjoja vaihtuvissa näyttelyissä koulun käytävän vitriinissä. Lukuviikoilla (2/vuosi) kirjasto auttaa oppilaita valitsemaan kirjoja ja kokoaa myös opettajanhuoneeseen kirjasuosituksia valitsemamme teeman mukaisesti. Koulumme Lukuklubille kirjasto järjestää kaikkea spesiaalia, kuten seikkailun kirjaston takahuoneissa, varastossa ja kirjastoautossa sekä Halloweenina kauhu- ja jännitysaiheisen vinkkauksen ja tapahtuman.

# data[].attributes.headline
KOTITEHTÄVÄ: lukio & kirjasto & yhteistyö / U Netti

# data[].attributes.subject
KOTITEHTÄVÄ: lukio & kirjasto & yhteistyö / U Netti

# data[].attributes.body
Ulla Netti (18.2. nimilisäys )

SELITYSOSUUS: Luulin kuukauden riittävän, jotta saisin yhteyden kirjastovastaavaan "viimeisimmän kirjastoyhteistyölinkin" kautta syyslomasta ym opepuuhasta huolimatta.

En saanut eikä riittänyt, koska en ollut näemmä riittävän monipuolinen etsijä ja tehokas opettaja.

Jos itse menen kirjastoon apua kysymään, olen toki aina saanut ystävällistä palvelua. Mm. ESSEEKOKOELMIEN koontia.

Vastaan nyt open näkökulmasta (silmäiltyäni monien muiden hienoja ajatuksia).

------------

ONGELMIA SUJUVAN LEPPOISASSA YHT.TYÖSSÄ :

Yhteyshenkilön varmuus: löytääkö aina periodista riippumatta asiantuntijan, jolle ohjaus&vinkkaus mahtuu työpäivään?

Kiire moduulien opetettavissa pääsisällöissä. Enempää kuin 1 x75 min tunnin ei oikeastaan voi uhrata kirjastokeikkaan.

Lukio-opiskelijat osaavat halutessaan toki PK:n jälkeen lainata kirjoja itsenäisesti. Osa ei (halua).

Pitäisikö lukiolaisten INFORMATIIKKA-teema suuntautua jo amk/yliopistojen kirjastoihin?

Moni opiskelija tahtoo käyttää sähköisiä kirjasovelluksia, eli ei motivoidu liikkumaan kirjojen ääreen - onko siis tarpeen? (Opettaja toki rakastaa kirjoja kaikissa muodoissa.)

Jos vien koko ryhmän, kaikille ei varttia enemmän ajatus pysy KIRJA-AIHEESSA, olipa tehtävä helppo tai vaikea.

Koronan jälk. kirjastovierailunollaus ja uusien OPSien sisäänajo sattui aika päällekkäin. Yhteistyön luonnollinen kuolema?

Lähi/pääkirjaston korjauksen (>3v ?) pitkittyminen, eli nykyiset väliaikaistilat ovat olleet opettajallekin oudommat ja pienet. 20-30 opiskelijan ryhmiä ei mahdu toimimaan?

Aikanaan ohjaustuokio kirjaston käyttöön oli kovin luentopainotteinen, ja työllisti opettajaakin, jos työprosessia piti "tarkistaa".

Olisiko ohjauspaikkana sähköisiin hakuihin parempi luokka? Sitten ei kyllä näe "pelipaikkoja", jos kirjastoa on tietoisesti vältellyt.

Jos lukion vierailu olisi kovin pelillinen tai kevyt, katoaisiko osalle yhä kauemmas aikaa vaativa TYÖOSUUS, eli se kirja pitää joka tapauksessa lukea (kuunnella, tehdä muistiinpanoja), jos moduuliin kirjallisuus kuuluu.

Lukiopalkkien sopivuus tietylle ryhmälle ja aukioloille. Opettajan pitäisi ennakoida, vaikka ei välttämättä tiedä opetusryhmiään.

Emme ole LOPS2021:n jälk.sopineet kollegojen kanssa tiettyä moduulia, jossa kaikki ryhmät kävisivät kirjastossa tai jossa saisi kirjastoalan asiantuntijan opastusta.

Itse en ole koskaan pyytänyt LUKIOn tunneille kirjastosta vinkkaajaa, opiskelijat toki vinkkaavat aika ajoin omista kirjoistaan - tai välittävät analyyttisempää tietoa.